ଭୁବନେଶ୍ବର, ଜାନୁଆରୀ ୨୪ (ଲୋକାଲ ୱାୟାର): ରାଜ୍ୟରେ ବିଜେପିର ଲୋକପ୍ରିୟତା ବଢୁଛି ଓ ଦଳ ୧୨୦ ପ୍ଲସ୍ ମିଶନରୁ ଓହଲି ନାହିଁ ବୋଲି ଦଳର ନବନିଯୁକ୍ତ ରାଜ୍ୟ ସଭାପତି ସମୀର ମହାନ୍ତି କହିଛନ୍ତି।
ଶୁକ୍ରବାର ଦୁଇ ଜାତୀୟ ସମ୍ବାଦପତ୍ର ଦ ଟାଇମ୍ସ ଅଫ୍ ଇଣ୍ଡିଆ ଓ ଦ ନ୍ୟୁ ଇଣ୍ଡିଆନ୍ ଏକ୍ସପ୍ରେସରେ ସାକ୍ଷାତକାର ଦେଇ ସମୀର ବିଜେଡି-ବିଜେପି ସଂପର୍କ ଓ ନାଗରିକତା ଆଇନ ପ୍ରସଙ୍ଗରେ ନିଜସ୍ବ ମତ ଓ ଆଗାମୀ ଯୋଜନା ସଂପର୍କରେ ସୂଚନା ଦେଇଛନ୍ତି।
ତୃଣମୂଳ ସ୍ତରରେ ଦଳକୁ ମଜଭୁତ କରିବା ପାଇଁ ପ୍ରୟାସ କରାଯିବ। ମୁଖ୍ୟ ବିରୋଧୀ ଦଳ ଭାବେ ରାଜ୍ୟବାସୀ ବିଜେପିକୁ ଭୋଟ୍ ଦେଇଛନ୍ତି। ସେମାନଙ୍କ ସ୍ବାର୍ଥ ରକ୍ଷା ପାଇଁ ଆମେ ସରକାରର ତ୍ରୁଟିପୂର୍ଣ୍ଣ ନୀତି ଓ ଅପାରଗତା ଉପରେ ପ୍ରଶ୍ନ କରିବୁ।
ସଠିକ୍ ଭାବେ ବିଜେପିର ଆଦର୍ଶକୁ ପାଥେୟ କରି ମୁଁ ମୋର କାର୍ଯ୍ୟ କରିବି। ନାଗରିକ ସଂଶୋଧନ ଆଇନକୁ କଂଗ୍ରେସ ଓ ବାମଦଳଗୁଡ଼ିକ ଭୁଲ୍ ଭାବେ ଲୋକଙ୍କ ପାଖକୁ ନେଉଛନ୍ତି, ଏହି ମିଥ୍ୟା ପ୍ରଚାରକୁ ପ୍ରତିହତ କରିବା ପାଇଁ ଆମେ ପ୍ରତି ବ୍ୟକ୍ତିଙ୍କ ପାଖରେ ପହଞ୍ଚିବୁ।
ଏହା ସତ ଯେ, ବିଜେଡିର ଲୋକପ୍ରିୟତା ଅକ୍ଷୁଣ୍ଣ ରହିଛି। ଏହାର ଅର୍ଥ ଏୟା ନୁହେଁ ଯେ, ଆଞ୍ଚଳିକ ଦଳ ଅପରାଜେୟ। ଲୋକଙ୍କର ଅନେକ ସମସ୍ୟା ରହିଛି। ଶାସକ ଦଳ କୋଡ଼ିଏ ବର୍ଷ ଧରି ଶାସନ ଡୋର ଧରିବା ପରେ ମଧ୍ୟ ଲୋକଙ୍କୁ ମୌଳିକ ସୁବିଧା ଏପରିକି ବିଶୁଦ୍ଧ ପାନୀୟ ଜଳ, ବାସଗୃହ ଓ ନିରବଚ୍ଛିନ୍ନ ବିଦ୍ୟୁତ ସେବା ଯୋଗାଇଦେବାରେ ବିଫଳ ହୋଇଛି।
ବୋଧେ ସରକାରର ଏହି ଅପାରଗତାକୁ ଲୋକଙ୍କ ନିକଟରେ ପହଞ୍ଚାଇବାରେ ଆମେ ବିଫଳ ହୋଇଛୁ। ଆମକୁ କଠିନ ପରିଶ୍ରମ କରି ବିଜେଡିର ବିଫଳତା ସଂପର୍କରେ ଲୋକଙ୍କ ପାଖରେ ପହଞ୍ଚାଇ ସେମାନଙ୍କ ସ୍ବାର୍ଥ ରକ୍ଷା ପାଇଁ ଲଢ଼ି ସେମାନଙ୍କ ବିଶ୍ବାସଭାଜନ ହେବାକୁ ପଡ଼ିବ।
ଆମର ଏହି ସ୍ବପ୍ନ ଅକ୍ଷୂଣ୍ଣ ରହିଛି। ସଂଗଠନକୁ ସେହିଭଳି ତିଆରି ଆମେ ଆମର ଲକ୍ଷ୍ୟସ୍ଥଳ ସ୍ଥିର କରି ଆଗେଇବୁ। ଗଲା ତିନି ଦଶନ୍ଧି ଭିତରେ ଓଡ଼ିଶାରେ ବିଜେପିର ଅଭିବୃଦ୍ଧି ଘଟୁଛି। ୧୯୮୫ରେ ଭୋଟ ହାର ୧ ପ୍ରତିଶତ ଥିବାବେଳେ ୨୦୧୯ରେ ଏହା ୩୮ ପ୍ରତିଶତକୁ ପହଞ୍ଚିଛି। ଆମେ କ୍ରମାଗତ ଭାବେ ବଢୁଛୁ, ଯେତେବେଳେ କଂଗ୍ରେସ ଓ ବିଜେଡି ତଳକୁ ଖସୁଛନ୍ତି।
ବିଜେପି ପାଇଁ ଦେଶ ପ୍ରଥମ, ତାପରେ ଦଳ ଆଉ ତାପରେ ନେତା (ବ୍ୟକ୍ତି)। ଜାତୀୟ ସ୍ବାର୍ଥ ଓ ଲୋକଙ୍କ ସ୍ବାର୍ଥ ପାଇଁ ଆମେ ସହଯୋଗ କରିବାକୁ ସବୁବେଳେ ପ୍ରସ୍ତୁତ। ସମବାୟ ସଂଘୀୟ ବ୍ୟବସ୍ଥା ହେଉଛି ନରେନ୍ଦ୍ର ମୋଦୀ ସରକାରର ହଲମାର୍କ।
ବିଭିନ୍ନ ପ୍ରସଙ୍ଗରେ ନବୀନ ପଟ୍ଟନାୟକ କେନ୍ଦ୍ର ସରକାରକୁ ଦେଉଥିବା ସମର୍ଥନକୁ ଆମେ ସ୍ବାଗତ କରୁଛୁ। ଏଥିସହିତ ଗଲା କୋଡ଼ିଏ ବର୍ଷ ଧରି ବିଜେଡି ସରକାରର ବିଫଳତା ଉପରେ ବି ପ୍ରଶ୍ନ କରୁଛୁ।
ଅଧିକାଂଶ ଲୋକ ସିଏଏ ଓ ଏନ୍.ଆର୍.ପି.କୁ ସମର୍ଥନ କରୁଛନ୍ତି। ପ୍ରଧାନମନ୍ତ୍ରୀ ସ୍ପଷ୍ଟ ଭାବେ କହିଛନ୍ତି ଯେ ଏନ୍.ଆର୍.ସି. ଲାଗୁ କରିବା ନେଇ ସରକାରଙ୍କର କୌଣସି ଯୋଜନା ନାହିଁ।
ଏହା ସତ୍ତ୍ବେ ଭୋଟ୍ ବ୍ୟାଙ୍କ ହରାଇବା ଭୟରେ ବିରୋଧୀ ଦଳଗୁଡ଼ିକ ଶୋଭାଯାତ୍ରା କରୁଛନ୍ତି, ବିକ୍ଷୋଭ କରୁଛନ୍ତି। ବିଭିନ୍ନ ଦଳ ଦ୍ବାରା ବିପଥଗାମୀ ହୋଇଥିବା କିଛି ଗୋଷ୍ଠୀ ବିରୋଧ କରୁଛନ୍ତି। ସିଏଏ ସମର୍ଥନରେ ଅନେକ ଜାଗାରେ ବଡ଼ ବଡ଼ ରାଲି ହେଉଛି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
